EkBass/fiwiki-20250220-pages-articles huggingface dataset:
Tanhuvakka

Tanhuvakka: Suuri suomalainen kansantanssikirja on Suomalaisen Kansantanssin Ystävien julkaisema kokoelma suomalaisten kansantanssien ohjeita. Tanhuvakasta on ilmestynyt kaksi laitosta, 1977 julkaistu Esko Rausmaan ja Pirkko-Liisa Rausmaan toimittama alkuperäinen laitos, ja 2012 julkaistu Esko Rausmaan, Timo Hukkasen ja Kari Bergholmin toimittama laajennettu laitos. Molemmille laitoksille on julkaistu myös erillinen sävelmistö. == Lähteet == * Suomalaisen Kansantanssin Ystävien kotisivu Viitattu 19.2.2024 Luokka:Suomalainen kansantanssi Luokka:Suomalaiset kirjat
Maan ja veren huone

Maan ja veren huone () on yhdysvaltalaiskirjailija Sarah J. Maasin kirjoittama fantasiaromaani ja Crescent City -kirjasarjan ensimmäinen osa. Romaani julkaistiin alkuperäiskielellä vuonna 2020 ja suomeksi vuonna 2023. Gummeruksen kustantaman suomennoksen käänsi Sarianna Silvonen. Romaani kertoo Bryce Quinlanista, joka hautoo kostoa ystävänsä murhanneelle demonille. Kun samanlaisia murhia alkaa tapahtua lisää, Bryce lyöttäytyy yhteen poliisivoimille työskentelevän langenneen enkelin, Hunt Athalarin, kanssa. Kaksikko yrittää ratkaista tapausta ja ajautuu jännittävään seikkailuun. Maan ja veren huone on nuortenkirjailijana tunnetun Maasin ensimmäinen aikuisille suunnattu teos. Hänen aiemmasta tuotannostaan poiketen kirjassa esiintyy enemmän väkivaltaa ja seksiä sekä karkeampaa kieltä. Romaani voitti julkaisuvuonnaan parhaan fantasiakirjan Goodreads Choice -palkinnon. == Lähteet == == Aiheesta muualla == * House of Earth and Blood Crescent City Wikissä Luokka:Vuoden 2020 kirjat Luokka:Yhdysvaltalaiset fantasiaromaanit
Louis Gruenberg

Louis Gruenberg (3. elokuuta 1884 Brest-Litvoskin seutu – 10. kesäkuuta 1964) oli yhdysvaltalainen säveltäjä ja pianisti.Louis Gruenberg Wise Music Classical, viitattu 20.2.2024 Louis Gruenberg AllMusic, viitattu 20.2.2024 Gruenberg muutti pian syntymänsä jälkeen perheineen Venäjän keisarikunnasta Yhdysvaltoihin. Hänen isänsä työskenteli viulistina New Yorkissa. Gruenberg sai lapsena Adele Marguliesilta pianonsoiton opetusta silloin Antonín Dvořákin johtamassa National Conservatory of Music of Americassa. Parikymppisenä hän lähti Wieniin opiskelemaan Ferruccio Busonin johdolla. Gruenberg aloitti jo nuorena kiertämisen sekä solistina että kamarimuusikkona. Hän kiersi myös Enrico Caruson säestäjänä. Gruenberg sävelsi vuonna 1919 orkesteriteoksen The Hill of Dreams, joka palkittiin; tämän jälkeen hän keskittyi päätoimiseen säveltämiseen. 1920-luvulla Gruenberg osallistui International Composers' Guildin ja League of Composersin toimintaan. Gruenberg sai useisiin sävellyksiinsä vaikutteita jazzista ja ragtimesta. Vuosina 1933–1934 Metropolitan-ooppera tuotti menestyksekkäästi hänen ekspressionistisen oopperansa The Emperor Jones, joka pohjautuu Eugene O’Neillin näytelmään ja jonka pääosassa esiintyi Lawrence Tibbett. Vuosina 1933–1936 Gruenberg johti Chicago Musical Collegen sävellyksen laitosta. Tämän jälkeen hän muutti perheineen Kaliforniaan. Gruenberg teki elokuvissa yhteistyötä muun muassa Pare Lorentzin kanssa ja oli kolmesti ehdolla Parhaan musiikin Oscar-palkinnon saajaksi. Vuonna 1944 Jascha Heifetz kantaesitti Gruenbergilta tilaamansa viulukonserton (op. 47) Eugene Ormandyn johtaman Philadelphian orkesterin kanssa. Teoksen myös levyttivät Pierre Monteux ja San Franciscon sinfoniaorkesteri. Gruenbergin tuotantoon kuuluu lisäksi muun muassa useita oopperoita, viisi sinfoniaa ja oratorio A Song of Faith. Gruenberg oli vuodesta 1947Academy Members American Academy of Arts and Letters, viitattu 20.2.2024 Yhdysvaltain taide- ja kirjallisuusakatemian jäsen. Hän oli Arnold Schönbergin läheinen ystävä tämän kuolemaan (1951) saakka. == Lähteet == == Aiheesta muualla == * Luokka:Yhdysvaltalaiset säveltäjät Luokka:Yhdysvaltalaiset pianistit Luokka:Oopperasäveltäjät Luokka:Yhdysvaltalaiset elokuvasäveltäjät Luokka:Vuonna 1884 syntyneet Luokka:Vuonna 1964 kuolleet
Ritari (täsmennyssivu)

Ritari tai ritarit voi viitata seuraaviin: * ritari, keskiaikainen raskasaseinen ratsuväkisotilas * ritari, joissakin maissa aatelisarvo, joka myönnetään ritarikunnan jäsenelle * ritarit (Papilio), ritariperhossuku * Ritarit, Aristofaneen komedia == Katso myös == * Köyhät ritarit, jälkiruoka
Titan (kappale)

Titan () on albanialaisen laulajan Besan esittämä kappale, joka julkaistiin 11. maaliskuuta 2024. Besa sai kappaleen albaniankielisellä versiolla Zemrën n’dorë (), joka julkaistiin 19. joulukuuta 2023, eniten yleisöääniä Festivali i Këngës 62 -kilpailussa ja täten edustaa kappaleella Albaniaa vuoden 2024 Eurovision laulukilpailussa Malmössä. Kappale oli alun perin albaniankielinen ja se oli nimeltään "Zemrën n’dorë". 5. maaliskuuta 2024 ilmoitettiin, että Besa julkaisee kappaleesta uudistetun englanninkielisen version nimeltään "Titan". == Lähteet == Luokka:Albanian euroviisuedustuskappaleet Luokka:Vuoden 2024 euroviisuedustuskappaleet
Maria Kuutti

Maria Kuutti (o.s. Kettunen, 13. elokuuta 1980 Kangasniemi) on suomalainen lastenkirjailija. Hän on toiminut myös äidinkielenopettajana, kirjastonhoitajana ja sanataideohjaajana. == Teokset == Anna ja Elvis -sarja * Anna ja Elvis kylpylässä. Hämeenlinna: Karisto, 2014. ISBN 978-951-141-039-3. * Anna ja Elvis mummolassa. Hämeenlinna: Karisto, 2015. ISBN 978-951-235-960-8. * Anna ja Elvis leirillä. Hämeenlinna: Karisto, 2015. ISBN 978-951-236-046-8. * Anna ja Elvis ja verraton vaari. Hämeenlinna: Karisto, 2016. ISBN 978-951-145-340-6. * Anna ja Elvis ja vaahtokarkkivakooja. Hämeenlinna: Karisto, 2017. ISBN 978-951-236-277-6. * Anna ja Elvis vaippasirkuksessa. Hämeenlinna: Karisto, 2018. ISBN 978-951-236-421-3. * Anna ja Elvis häähumussa. Hämeenlinna: Karisto, 2019. ISBN 978-951-236-657-6. * Anna ja Elvis risteilyllä. Hämeenlinna: Karisto, 2021. ISBN 978-951-138-552-3. Onni ja Aada -sarja * Onni ja Aada päiväkodissa. (Kuvitus: Saara Söderlund) Hämeenlinna: Karisto, 2019. ISBN 978-951-144-472-5. * Onni ja Aada yökylässä. (Kuvitus: Saara Söderlund) Hämeenlinna: Karisto, 2020. ISBN 978-951-137-255-4. * Onni ja Aada metsäretkellä. (Kuvitus: Saara Söderlund) Hämeenlinna: Karisto, 2021. ISBN 978-951-138-995-8. * Onni ja Aada kirjastossa. (Kuvitus: Saara Söderlund) Hämeenlinna: Karisto, 2022. ISBN 978-951-141-804-7. * * Onnenpotku- sarja * Peli on alkanut, Iida. Hämeenlinna: Karisto, 2022. ISBN 978-951-143-803-8. * Katse palloon, Iida. Hämeenlinna: Karisto, 2021. ISBN 978-951-145-865-4. * Kohti maalia, Iida. Hämeenlinna: Karisto, 2024. ISBN 978-951-146-927-8. * Reilua peliä, Iida!. Helsinki: Otava, 2025 ISBN 978-951-1-49385-3 (Ilmestyy 2025) Roope ja Make -sarja * Roope, Make ja lusikkatesti. Espoo: Myllylahti, 2021. ISBN 978-952-356-287-5. * Roope, Make ja kiusalliset kiekaisut. Espoo: Myllylahti, 2023. ISBN 978-952-356-443-5. Muut teokset * Joko joulupukki tuli? Rekijoki: Kvaliti, 2021. ISBN 978-952-720-266-1. * Mennään jo pilkille! Rekijoki: Kvaliti, 2022. ISBN 978-952-720-275-3. * Alpo, Helmi ja kolmas pyörä. Rekijoki: Kvaliti, 2022. ISBN 978-952-720-282-1. * Kolme kaverusta ja skeittiparkki. Helsinki: Karisto, 2023. ISBN 978-951-145-162-4. == Lähteet == ==Aiheesta muualla== * Maria Kuutti Kirjasampo.fi-sivustolla. * Luokka:Suomalaiset lasten- ja nuortenkirjailijat Luokka:Vuonna 1980 syntyneet Luokka:Elävät henkilöt
Julija Lovotškina

Julija Volodymyrivna Lovotškina (; s. 17. tammikuuta 1977) on ukrainalainen poliitikko, joka toimi kansanedustajana Verh’ovna Radassa vuosina 2007–2022. Hän on edustanut alueiden puoluetta, oppositioblokkia sekä Opposition ohjelma – Elämän puolesta -puoluetta. Hänen veljensä on niin ikään entinen kansanedustaja Serhi Lovotškin. Lovotškina syntyi Kiovassa. Hän opiskeli Kiovan kansallisessa yliopistossa oikeustiedettä ja valmistui vuonna 1999, minkä jälkeen hän opiskeli Kanadassa Manitoban yliopistossa. Hän työskenteli muun muassa analyytikkona Credit Suissellä, NRB-Ukrajina-pankissa, TAS- Investbankissa ja Misto Bankissa. Vuoden 2007 parlamenttivaaleissa Lovotškina valittiin Ukrainan parlamenttiin Verh’ovna Radaan alueiden puolueen listan 106. ehdokkaana. Vuoden 2012 vaaleissa hänet valittiin parlamenttiin Krimillä sijaitsevasta 6. vaalipiiristä. Joulukuussa 2013 hän erosi alueiden puolueesta ja huhtikuussa 2014 sen parlamenttiryhmästä. Vuoden 2014 parlamenttivaaleissa hänet valittiin Verh’ovna Radaan oppositioblokin listan 16. ehdokkaana. Vuoden 2019 parlamenttivaaleissa hänet valittiin parlamenttiin Opposition ohjelma – Elämän puolesta -puolueen listan 21. ehdokkaana. Hän toimi ulkoasian- ja parlamenttienvälisen yhteistyön valiokunnan varapuheenjohtajana. Lovotškina poistui Ukrainasta Ranskaan muutama päivä ennen Venäjän hyökkäystä vuonna 2022. Joulukuussa 2022 Verh’ovna Rada vapautti Lovotškinan kansanedustajan tehtävästä hänen omasta pyynnöstään. == Lähteet == Luokka:Vuonna 1977 syntyneet Luokka:Elävät henkilöt Luokka:Ukrainalaiset poliitikot
Jurnal TV

Jurnal TV on yksityinen moldovalainen televisiokanava, jonka omistaa Jurnal Trust Media -niminen yritys. Kanavan päämaja sijaitsee Chișinăussa. == Historia == Kanava aloitti toimintansa vuonna 2010, jolloin sillä oli hieman reilu sata työntekijää. Aluksi se keskittyi uutisiin, mutta sittemmin kanava on se on muuttunut yleisluontoisemmaksi. Sisältöä tuotetaan sekä romaniaksi että venäjäksi, ja lähetykset tapahtuvat sateliitin kautta. Vuonna 2017 Jurnal TV ilmoitti vähentävänsä itsetuottamansa sisällön määrää. Syyksi ilmoitettiin kanavan studiona toimivan kiinteistön omistajan toive. Kanava katsoi tällä olevan kytköksiä moldovalaiseen oligarkiin nimeltä Vladimir Plahotniuciin, jota Jurnal TV syytti kanavan häirintäyrityksestä. == Valikoima ohjelmia == Ohjelman nimi Esitysaika Keskeinen sisältö Fii Sănătos ma–to, klo 15.15 terveydestä huolehtiminen Paparazzi la, klo 17.00 julkkisuutiset Ora de Ras su, klo 20.00 satiiri ja huumori Cabinetul din Umbră to, klo 20.00 poliittinen ajankohtaisohjelma, jossa haastatellaan poliitikkoja ja asiantuntijoita Patrula Jurnal TV su, klo 19.00 rikokset ja laki Ora Expertizei ma, klo 20.00 talk show, joka keskittyy päivän pääuutisiin M-Adam su, klo 17.00 naisten muoti ja kauneus Italia, Patria Nostra! ti komediasarja; Jurnal TV:n omaa tuotantoa Lähde: == Lähteet == Luokka:Moldovalaiset televisiokanavat Luokka:Vuonna 2010 perustetut televisiokanavat
Tottolan sorakuopan vaihde

Tottolan sorakuopan vaihde (ratakm 136+776) on purettu rantaradan rataosuus ja rautatievaihde Salossa. Vaihde palveli Tottolassa sijainnutta soranottoaluetta ja sen raiteita muuteltiin lukuisia kertoja. Lopullisesti vaihde purettiin vuonna 1993. Tottolan sorakuoppa oli Valtionrautateiden omistuksessa ja sen vieressä oli Salon kauppalan soranottoalue. Sorakuopan vaihde rakennettiin rantaradan rakennustöiden yhteydessä, sillä rakentamiseen tarvittiin soraa ja kiviä. Myös kasvavalla kauppalalla oli tarvetta mukulakiville ja soralle. Ensimmäisen kerran vaihdetta ja raiteita muuteltiin vuonna 1932 samalla kun Tottolassa sijainnutta rantaradan mutkaa oikaistiin. Soranottovyöhykkeiden siirtyessä myös raiteita siirrettiin. Sorakuopan vaihde poistettiin käytöstä 1960-luvulla, mutta otettiin jälleen käyttöön 1973. Lopullisesti vaihde purettiin vuonna 1993. ==Lähteet== Luokka:Salon liikenne Luokka:Suomen entiset rautatiet
Anders Parmström

Anders "Ankan" Parmström (s. 16. helmikuuta 1942 Tukholma) on ruotsalainen entinen jåäkiekkoilija ja jääkiekkovalmentaja. Parmstrom pelasi koko uransa vuodesta 1959 vuoteen 1970 tukholmalaisseura AIK:ssa. == Ura valmentajana ja seurajohdossa == Pelaajauransa päätettyään Parmström jatkoi AIK:n palveluksessa ensin vanhemman neuvonantajan ja johtokunnan jäsenen roolissa vuosina 1970-1972. Vuodesta 1972 vuoteen 1980 hän toimi AIK:n päävalmentajana. Tämän jälkeen hän siirtyi Ruotsin maajoukkueen peräsimeen. Hän toimi maajoukkueen päävalmentajana vuosien 1982 ja 1983 MM-kisoissa, 1981 Kanada Cupissa sekä vuoden 1984 olympiaturnauksessa. Tämän jälkeen Parmström palasi AIK:n palvelukseen vanhemman neuvonantajan ja johtokunnan jäsenen roolissa. Sillå kertaa pesti ulottui kevääseen 1993 asti, jonka jälkeen hän astui sivuun jääkiekkoilun parista. Syksyllä 2002 Parmström palasi tuttuun seuraan ja rooliinsa vanhempana neuvonantajana ja toimi tehtävässä kevääseen 2010 asti. Kolmen vuoden poissaolon jälkeen hän palasi vielä kerran AIK:n toimintaan yhden kauden ajaksi, tällä kertaa yhtenä neuvonantajaryhmän jäsenenä. Maajoukkueen päävalmentajana Parmström saavutti MM-kisoissa molempina vuosina 4. sijat Neuvostoliiton, Tsekkoslovakian ja Kanadan jälkeen. Kanada Cupissa Ruotsi ei päässyt jatkoon alkusarjasta ja 1984 Olympiaturnauksessa Ruotsi saavutti pronssia voittaen loppusarjassa Kanadan ja häviten Tsekkoslovakialle ja Neuvostoliitolle. ==Lähteet== Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Vuonna 1942 syntyneet Luokka:Elävät henkilöt
Yrjö Uitto

Yrjö Untamo Uitto (2. kesäkuuta 1924 Ylihärmä – 11. elokuuta 1979 Helsinki)Kuolinilmoitus, Yrjö Untamo Uitto, Helsingin Sanomat, 1979, No 225, sivu 4, julkaistu 23.8.1979 oli tiedemies ja aktiivinen toimija Suomen talouselämässä 1960- ja 1970-luvuilla. Hän perusti Ajatar-yrityksen veljensä Olavi Uiton kanssa vuonna 1952https://www.hs.fi/talous/art-2000005822432.html. 1970-luvun alussa yritys myytiin Ihatsun perheelle. Hän oli vuonna 1967 mukana perustamassa Valintataloa, josta tuli vuonna 2015 Siwa. Yrjön Uiton pankki Talousosuuspankki (TOP) tuhoutui täysin 1990-luvun pankkikriisissä. Liike- elämän ohella Uitto vaikutti tutkimuksessa. Uitto väitteli Helsingin yliopistossa valtiotieteen tohtoriksi vuonna 1964 aiheenaan Kaupan sosiaaliset arvot ja roolit. Myöhemmin hän toimi dosenttina ja lyhyen aikaa myös sosiologian professorina. Uitto itse asetti tiedemiehen identiteettinsä jopa yritysjohtajan roolinsa edelle. Tapani Valkonen mainitsee Uiton muistelmissaan Käytännöllisiä ja hyödyllisiä ongelmia – Puoli vuosisataa sosiaalitutkijana tieteen vilpittömänä tutkijana ja tärkeiden taloustutkimusten rahoittajana. Uitto on kirjoittanut 1972 suomeksi Uudenaikaistuminen – haaste liikealalle (Otava). Uitto oli mukana perustamassa Sosiologia-lehteä. == Yrjö Uiton säätiö == Yrjö Uiton säätiö tukee yrittäjyyden alalla tapahtuvaa tutkimusta sekä projekteja, jotka tukevat akateemisen yrittäjyyden edellytyksiä. Säätiön tarkoituksena on tukea etenkin Aalto-yliopiston tohtorikoulutusta ja tohtoriopiskelijoita, jotka työskentelevät yrittäjyystutkimuksen parissa. == Lähteet == Luokka:Suomalaiset kauppiaat Luokka:Suomalaiset yrittäjät Luokka:Vuonna 1924 syntyneet Luokka:Vuonna 1979 kuolleet
Miusynsk

Miusynsk (); erään näkemyksen mukaan vuoteen 1965 asti Šterhres () on kaupunki Itä-Ukrainan Luhanskin alueen Rovenkyn piirissä, Miusjoen laaksossa, 72 kilometriä aluekeskus Luhanskista etelään. Donin Rostovin (Venäjä) ja Donetskin välinen maantie kulkee Miusynskin kautta. Tammikuun keskilämpötila on -7,0 °C, heinäkuun +22,0 °C. Keskimääräinen vuosisademäärä 500 millimetriä. Ukrainan tilastokeskus arvioi kaupungin väkiluvuksi 4 596 asukasta (2022). Väestönlaskennan 2001 aikaan asukkaita oli 6 029, joista etnisesti ukrainalaisia (äidinkielen mukaan) oli 42,3 prosenttia, etnisesti venäläisiä 56,95 % ja armenialaisia 0,4 %. Vuoden 1989 väestönlaskennassa kirjattiin 7 828 asukasta. Asutusta paikkakunnalla on ollut ainakin 1760-luvulta lähtien. Joidenkin tulkintojen mukaan paikkakunta olisi perustettu 1887 (Novo-Pavlivkan kylä; Ново-Павлівка) tai 1923 (Šterhres, jossa hres viittaa GOELRO- lämpövoimalaan, jolle perustettiin taajamaan), kaupungin aseman se sai vuonna 1965. Kaupunki on vuonna 2014 käynnistyneestä Itä-Ukrainan sodasta lähtien ollut Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksen ulkopuolella olevaa aluetta. Ukrainan vuonna 2020 laatiman aluejaon mukaan kaupunki sijaitsee ainakin periaatteessa Rovenkyn piirissä. ==Lähteet== Luokka:Luhanskin alueen kaupungit Luokka:Rovenkyn piiri
Horodenka

Horodenka () on kaupunki läntisen Ukrainan Ivano-Frankivskin alueen Kolomyjan piirissä. Horodenka sijaitsee 75 kilometriä aluekeskus Ivano-Frankivskista kaakkoon. Tammikuun keskilämpötila on -5,1 ja heinäkuun +18,7 celsiusastetta. Keskimääräinen vuosisademäärä on 600 millimetriä. Ukrainan tilastokeskus arvioi kaupungin väkiluvuksi 8 812 asukasta vuoden 2022 alussa. Vuonna 2001 asukkaita oli 9 794, ja pääosin he olivat etnisesti ukrainalaisia. Paikkakunta tunnetaan kirjallisissa lähteissä vuodesta 1195. Magdeburgin kaupunginoikeudet Horodenka sai vuonna 1668. Ukrainan valtiossa Horodenka on kesän 2020 aluehallintouudistuksen jälkeen kuulunut Kolomyjan piiriin; sitä ennen se oli Horodenkan piirin keskus. Вірменський Костел 1706р. Городенка.jpg|Armenialainen kirkko (vuodelta 1706). 15\. Городенка.Церква Успіння Пресвятої Богородиці(мур.).JPG|Kirkko (1763) Horodenkassa. Миколаївська церква у м.Городенка.jpg|Pyhän Mykolain kirkko. == Lähteet == == Aihesta muualla == Luokka:Ivano-Frankivskin alueen kaupungit Luokka:Kolomyjan piiri
Varangin saamelaismuseo

Varangin saamelaismuseo (, ) on Uuniemen Varangerbotnissa Finnmarkin läänissä Norjassa sijaitseva merisaamelaisten kulttuurihistoriaa esittelevä museo. Se on perustettu vuonna 1994. ==Lähteet== ==Aiheesta muualla== Luokka:Uuniemi Luokka:Norjan kulttuurihistorialliset museot Luokka:Saamelaiset museot
Finn Lützow-Holm

Finn Lützow-Holm (28. toukokuuta 1890 Uuniemi – 4. kesäkuuta 1950 Oslo) oli norjalainen sotilaslentäjä ja kommodori, joka toimi Norjan laivaston lentojoukkojen komentajana vuodesta 1938. Norjan miehityksen aikana hän työskenteli Britanniasta käsin. Lützow-Holm osallistui vuosina 1929–1930 Lars Christensenin rahoittamalle Eteläiselle jäämerelle suuntautuneelle tutkimusmatkalle sekä Roald Amundsenin ja Umberto Nobilen pelastusoperaatioihin 1925 ja 1928. Lützow-Holm syntyi Pohjois-Norjan Uuniemessä, mutta varttui Risørissä. ==Lähteet== ==Aiheesta muualla== Luokka:Norjalaiset lentäjät Luokka:Norjalaiset tutkimusmatkailijat Luokka:Norjalaiset upseerit Luokka:Vuonna 1890 syntyneet Luokka:Vuonna 1950 kuolleet
Berit Reiss-Andersen

Berit Reiss-Andersen (s. 11. heinäkuuta 1954) on norjalainen juristi, joka on toiminut Norjan Nobel-komitean puheenjohtajana vuodesta 2017. ==Lähteet== ==Aiheesta muualla== Luokka:Norjalaiset juristit Luokka:Vuonna 1954 syntyneet Luokka:Elävät henkilöt
Kari Slaatsveen

Kari Slaatsveen (s. 15. syyskuuta 1963 Nesodden) on norjalainen toimittaja ja juontaja. Hän työskenteli vuosina 1989–2017 NRK:lla, jossa hän aloitti aamujuontajana ja juonsi myöhemmin useita suosittuja viihde- ja musiikkiohjelmia. NRK:lta lähtönsä jälkeen hän on tehnyt podcasteja ja julkaissut novellikokoelman Kvinnen som ble saget i to (2018). ==Lähteet== Luokka:Norjalaiset toimittajat Luokka:Norjalaiset kirjailijat Luokka:Juontajat Luokka:Vuonna 1963 syntyneet Luokka:Elävät henkilöt
Hilde Hagerup

Hilde Hagerup (s. 26. helmikuuta 1976 Tromssa) on norjalainen lasten- ja nuortenkirjailija, jonka kirjoja on käännetty useille kielille. Hän varttui Fredrikstadissa, opiskeli Englannissa ja asuu nykyisin Nesoddenissa. ==Bibliografia== ===Lasten- ja nuortenkirjat=== * Bøgebiter (1998) * Høyest elsket (2000) * Løvetannsang (2002) * Ikke mat sjimpansene (2004, useita kirjoittajia) * Bittet (2007) * Jeg elsker eg (2009) * Alt som er galt med Georg (2010) * Bak dødsfjellet (2011) * Ulvene kommer (2012) * Mysteriet med den forsvunne diamanten (2012) * Påskemysteriet (2013, useita kirjoittajia) * Pil og bu-mysteriet (2013, useita kirjoittajia) * Den kalde vinden (2013) * Du biter ikke (2013) * Nissemysteriet (2014) * Hvite mareritt (2014) * Bursdagsmysteriet (2014, useita kirjoittajia) * Oppgjøret (2015) * Bestefar og jeg seiler vår egen sjø. Koste hva det koste vil! (2018) ===Romaanit=== * Lysthuset (2005) ===Elämäkerrat=== * Agatha Christie (2001) * Som hennes dager var. Et portrett av Anne Karin Elstad (2018) ==Lähteet== ==Aiheesta muualla== Luokka:Norjalaiset lasten- ja nuortenkirjailijat Luokka:Vuonna 1976 syntyneet Luokka:Elävät henkilöt
Konglungen

Konglungen on taajama Askerin kunnassa Akershusin läänissä Norjassa. Taajaman pinta-ala on 0,22 neliökilometriä ja asukasluku 266 vuonna 2023. Nimi tulee muinaisnorjan sanasta kunglungr, joka tarkoittaa pakanallisen ajan röykkiöhautaa. ==Lähteet== ==Aiheesta muualla== Luokka:Norjan taajamat Luokka:Asker
Råholt

Råholt on taajama Eidsvollin ja osittain Ullensakerin kunnassa Akershusin läänissä Norjassa. Taajaman pinta-ala on 8,4 neliökilometriä ja asukasluku 15 300 vuonna 2023. Råholt kirke i Akershus.JPG|Råholtin kirkko ==Lähteet== ==Aiheesta muualla== Luokka:Norjan taajamat Luokka:Eidsvoll Luokka:Ullensaker
Råholtin kirkko

Råholtin kirkko () on Eidsvollin kunnassa Akershusin läänissä Norjassa sijaitseva kivinen pitkäkirkko vuodelta 1888. Råholt kirke T042 01 0325.jpg|Kirkkosali ==Lähteet== ==Aiheesta muualla== Luokka:Norjan kivikirkot Luokka:Eidsvoll
Green card (golf)

Green Card (GC) eli golfin ajokortti on todistus golftiedon ja –taidon suorittamisesta, jolla pelaaja hyväksytään maailmanlaajuiseen tasoitusjärjestelmään, World Handicap System (WHS). Sen hallinnointioikeus Suomessa on Golfliitolla. Green Cardin suorittaminen yhdessä golfseuran jäsenyyden kanssa antaa pelaajalle oikeuden pelata tasoituskierroksia. Green Card -järjestelmä on pyritty luomaan kokeiden, materiaalien ja menettelytapojen osalta sellaiseksi, että golfyhteisöt eri olosuhteissaan pystyvät sitoutumaan niiden noudattamiseen. Green cardin myöntää Golfliiton jäsenseura. Kaikki kentät eivät vaadi green cardia pelaamiseen, näitä kenttiä kutsutaan jokamies-kentäksi. Green cardia suorittaessa tutustutaan golfin etikettiin ja sääntöihin, ja varmistetaan, että jokaisella pelaajalla on riittävät valmiudet toimia ja pelata turvallisesti sekä sujuvasti golfkentällä ilman muiden vaarantamista. Green cardin suorittamisen jälkeen pelaaja saa oikeuden liittyä golfseuraan ja sitä myötä ensimmäisen tasoituksensa, mikä on 54.https://www.sofiajohanssongolf.fi/golf-green-card-tampere/ Turvallisuuden lisäksi on tärkeää, että pelitaidoiltaan eritasoiset pelaajat kykenevät sujuvasti pelaamaan samaa kenttää. == Lähteet == Luokka:Golf
C-molliasteikko

C-molliasteikko on c-sävelestä alkava sävelasteikko, johon kuuluvat sävelet c, d, es, f, g, as, b ja c. Sen rinnakkaissävellaji on Es-duuri ja muunnossävellaji C-duuri. == Muunnelmia == * Harmoninen molli: c, d, es, f, g, as, h, c * Melodinen molli: c, d, es, f, g, a, h, c ==C-mollin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key c \minor s16 \clef alto \key c \minor s16 \clef tenor \key c \minor s16 \clef bass \key c \minor s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. C-mollin etumerkit kirjoitetaan niille ylläolevin tavoin.https://mymusictheory.com/more-music- theory-topics/key-signatures-chart/ == Asteikkoon säveliä käyttäviä sointuja eri sointuasteilla == i ii° III iv v VI VII Cm D° E♭ E♭+ Fm Gm G A♭ B♭ B° ;nelisoinnut i ii° III+ iv V7 VI vii°7 Cm(maj7) Dm7♭5 E♭maj7♯5 Fm7 G7 A♭maj7 B°7 == Tunnettuja teoksia C-mollissa == * Pink Floyd – High Hopes * Bon Jovi – You Give Love A Bad Name * Survivor – Eye of the Tiger * DragonForce – Through the Fire and Flames * Ludvig van Beethoven – Kohtalonsinfonia * Sergei Rahmaninov – Pianokonsertto nro. 2 * Johannes Brahms – Sinfonia nro. 1 == Lähteet == Luokka:Sävelasteikot
Daniel Aaron

Daniel Baruch Aaron (4. elokuuta 1912 Chicago, Illinois – 30. huhtikuuta 2016 Cambridge, Massachusetts) oli yhdysvaltalainen kirjallisuustieteilijä.Library of America remembers its founding president and life trustee Daniel Aaron, 1912–2016 Library of America 5.5.2016, viitattu 21.2.2024 Häntä on pidetty yhtenä Yhdysvaltain tutkimuksen perustajahahmoista.Lauren Stachew, Daniel Aaron, 1912-2016 University of Michigan Press 9.5.2016, viitattu 21.2.2024 Aaron syntyi venäjänjuutalaisten maahanmuuttajien pojaksi. Hän aloitti opiskelun Michiganin yliopistossa vuonna 1929. Tuohon aikaan englanninkielisen kirjallisuuden tutkimuksessa keskityttiin pitkälti brittiläiseen kirjallisuuteen, mutta Aaron suuntasi huomionsa yhdysvaltalaiseen kirjallisuuteen.John Trumpbour, Daniel Aaron, 1912-2016 The Baffler 10.5.2016, viitattu 21.2.2024 Hän sai humanististen tieteiden kandidaatin arvon Michiganin yliopistosta vuonna 1933 ja tohtorin arvon Harvardin yliopistosta 1943. Aaron opetti vuosina 1939–1971 Smith Collegessa, jossa hänen opiskelijoihinsa kuului Betty Friedan. Vuosina 1971–1983 hän kuului Harvardin yliopiston henkilökuntaan.Jill Radsken, Professor remembered as gifted scholar and avid conversationalist The Harvard Gazette 4.5.2016, viitattu 21.2.2024 Hän oli siellä Victor S. Thomas -professorina. Aaron osallistui toisen maailmansodan jälkeen Salzburg Global Seminarin varhaiseen toimintaan. Vuonna 1961 hän julkaisi teoksen Writers on the Left, jossa hän käsitteli yhdysvaltalaisten kirjailijoiden osallistumista kommunistiseen poliittiseen toimintaan 1900-luvun alkupuolella. Vuodelta 1973 on The Unwritten War, jossa tarkastellaan Yhdysvaltain sisällissodan kirjallisuutta. Aaron oli mukana perustamassa Library of Americaa vuonna 1979 ja toimi sen ensimmäisenä puheenjohtajana vuoteen 1985 saakka. Hän oli American Studies Associationin puheenjohtaja vuosina 1971–1973.Helen Hennessy Vendler, Daniel Aaron American Academy of Arts & Letters, viitattu 21.2.2024 Hän kuului vuodesta 1973 American Academy of Arts and Sciencesiin ja oli myös Yhdysvaltain taide- ja kirjallisuusakatemian jäsen.Daniel Aaron American Academy of Arts and Sciences, viitattu 21.2.2024 Aaron sai vuonna 2010 Barack Obamalta National Humanities Medalin. Vuonna 2007 ilmestyi Aaronin omaelämäkerta The Americanist. Aaron kuoli keuhkokuumeen komplikaatioihin 103-vuotiaana. Hän oli naimisissa Janet o.s. Summersin (k. 2003) kanssa ja sai kolme poikaa. == Lähteet == Luokka:Yhdysvaltalaiset kirjallisuudentutkijat Luokka:Yhdysvaltalaiset tietokirjailijat Luokka:Yli satavuotiaiksi eläneet yhdysvaltalaiset Luokka:Vuonna 1912 syntyneet Luokka:Vuonna 2016 kuolleet
Heikki Häggkvist

Heikki Tapani Häggkvist (s. 3. maaliskuuta 1955 Turku) on suomalainen yritysjohtaja ja yrittäjä, joka on saanut kauppaneuvoksen arvonimen. Viitattu 21.2.2024. Häggkvistin puoliso on Anne Marita Henelius. Kansakoulun käynyt Häggvist on suorittanut Vaasan kauppakoulun. Hän on työskennellyt päivittäistavarakaupassa Vaasassa ja ollut taksinkuljettaja ja puhelinmyyjä. Oy Kalottihuolinnan kuljetuspäällikkö Häggkvist oli 1976–1980, Sini-Transin kuljetuspäällikkö 1980–1982, Oy Sisu-Auto Ab:n myyntipäällikkö 1982–1985, Oy C.J. Hartman Ab:n johtaja 1985–1991 ja sitten Wetteri-yhtiön omistaja, toimitusjohtaja ja hallituksen jäsen. Hän on myös Majalis Oy:n toimitusjohtaja ja on toiminut useiden muidenkin yhtiöiden johtoelimissä. Häggkvistillä on ollut myös oman alansa, liike-elämän ja muita luottamus- ja asiantuntijatehtäviä. Alankomaiden kunniakonsulina hän toimi Oulussa. Häggkvist sai kauppaneuvoksen arvonimen 2009. (ei-vapaa) == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Vuonna 1955 syntyneet Luokka:Elävät henkilöt
Philip Hanson

Philip Hanson (s. 5. heinäkuuta 1999, Sunningdale, Berkshire, Englanti) on brittiläinen kilpa-autoilija. Hän kilpailee tällä hetkellä FIA World Endurance Championship ja European Le Mans Series -sarjoissa, United Autosports -tallissa. 15-vuotiaana Hanson aloitti uransa kilpa-ajajana. Tuolloin hän kilpaili kartingissa Isossa-Britanniassa. Toisin kuin monet muut nuoret kuljettajat, hän päätti kilpailla urheiluautoissa ja GT-kilpailuissa, ilman aikaisempaa kokemusta avoimen pyörän autokilpailuista. Vuonna 2015 hän kilpaili ja voitti Super One National Junior X30 Championship -sarjassaSuper 1 National Junior X30 Championship 2015 . == Lähteet == == Aiheesta muualla == Luokka:Brittiläiset autourheilijat Luokka:Vuonna 1999 syntyneet Luokka:Elävät henkilöt
Häggkvist

Häggkvist tai Häggqvist on ruotsinkielinen sukunimi, joka on muun muassa seuraavilla henkilöillä: *Carola Häggkvist (s. 1966), ruotsalainen laulaja *Heikki Häggkvist (s. 1955), suomalainen yrittäjä ja yritysjohtaja, kauppaneuvos *Petra Häggqvist (s. 2001), suomalainen pikajuoksija.
Torchia

Torchia on vuonna 2010 perustettu tamperelainen, melodista death metalia soittava yhtye. == Historia == Yhtye perustettiin kitaristi/säveltäjä Ville Riitamaan, basisti Pirkka Birkstedtin ja rumpali Joonas Juntusen toimesta. He olivat ennestään tuttuja soitettuaan Krypton -nimisessä yhtyeessä yhdessä. Kokoonpano täydentyi pian kitaristi Henri Heikkisen ja laulaja Panu Kivistön toimesta. Loppuvuonna 2011 yhtye soitti ensimmäisen keikkansa. Kaksi vuotta myöhemmin ensimmäinen demo One julkaistiin. Pian demon julkaisun jälkeen Kivistö päätti erota yhtyeestä keskittyäkseen omiin projekteihinsa. Tilalle löydettiin Eetu Hentunen vuonna 2015. Hän pääsi heti tuoreeltaan nauhoittamaan toisen demon, Ending Beginning laulu-osuuksia. Se julkaistiin vuonna 2015. Vuoden 2016-2017 vuodenvaihteessa yhtyeeseen liittyi rumpali Ville Virtanen, joka tuli korvaamaan yhtyeestä lähteneen Juntusen. Maaliskuussa 2017 yhtye astui studioon nauhoittamaan debyyttialbuminsa, Concorde Music Companyn kautta julkaistun Of Curses and Griefin. Albumin tuottajana toimi Hiili Hiilesmaa. Yhtye lähti albumin julkaisun yhteydessä Taiwaniin kiertueelle. Julkaisua seuranneena vuotena 2018 albumi sai Infernolta kunnianosoituksena seitsemännen sijan Vuoden kotimaiset levyt 2017 -äänestyksessä. Tammikuussa 2020 yhtye ilmoitti solmineensa levysopimuksen italialaisen Rockshots Recordsin kanssa. Samassa yhteydessä ilmoitettiin yhtyeen toisen, The Coven -nimeä kantavan albumin julkaisupäiväksi maaliskuun 27. päivä. Vuonna 2021 yksi yhtyeen perustajista, basisti Pirkka Birkstedt päätti jättää yhtyeen. Korvaajaksi valikoitui Nation Despair -yhtyeen laulaja/basisti Eetu Tingander. Helmikuussa 2024 julkaistiin yhtyeen kolmas albumi, Arcane Magicae. Tällä kertaa albumin miksasi ja tuotti Janne Saksa. Kansitaiteesta vastasi Santiago Caruso, jonka kädenjälkeä on myös kahden aiemman albumin kansitaide. == Kokoonpano == === Nykyiset jäsenet === * Ville Riitamaa - Soolokitara, taustalaulu * Eetu Hentunen - Laulu * Ville Virtanen - Rummut * Henri Heikkinen - Kitara * Eetu Tingander - Basso === Entiset jäsenet === * Panu Kivistö (Kvist) - Laulu * Pirkka Birkstedt - Basso * Joonas Juntunen - Rummut == Diskografia == === Studioalbumit === * * * === Singlet === * * * * * * * * === Demot === * * == Lähteet == == Aiheesta muualla == * * Facebook Torchia Official * * Torchia Soundcloud * Torchia BandCamp Luokka:Suomalaiset melodisen death metalin yhtyeet
U Fleků

U Fleků on yksi Tšekin pääkaupungin Prahan suosituimmista ja kuuluisimmista ravintoloista. Sen yhteydessä olevassa panimossa on valmistettu olutta ainakin 500 vuoden ajan. == Ravintola == Prahan Staré Město -kaupunginosassa katuosoitteessa Křemencova 11 sijaitseva U Flekůn ravintola on erikoistunut perinteiseen tšekkiläisen keittiöön. Juomapuolella se tunnetaan sen omassa panimossa valmistetusta Flekovský ležák -lagerista, jota tarjotaan sekä tummana että vaaleana. Vahvuudeltaan se on 5 tilavuusprosenttia ja 13° Plato. Itse ravintolarakennus koostuu kahdeksasta salista ja ulkoalueesta. Ravintolaan mahtuu yhtä aikaa jopa 1 200 asiakasta. == Historia == U Flekůn panimo perustettiin vuona 1499. == Panimomuseo == U Flekůn panimon perustamisen 500. vuosipäivänä vuonna 1998 perustetussa panimomuseossa esitellään Prahan oluenvalmistuksen historiaa. Näyttelyesineisiin kuuluu muun muassa panimokoneita sekä valmistukseen käytettyjä työkaluja ja astioita. ==Lähteet== == Aiheesta muualla == * Ravintolan kotisivut * U Fleků Prague.eu -sivustolla Luokka:Prahan rakennukset ja rakennelmat Luokka:Tšekkiläiset ravintolat Luokka:Tšekkiläiset panimot ja olutmerkit
Tashi

Tashi on australialainen animoitu televisiosarja, joka perustuu äidin ja tyttären Anna Fienbergin ja Barbara Fienbergin Tashi-kirjoihin ja kuvituksen Kim Gamble. Suomessa sarjaa on esitetty Nelosella vuosina 2017. == Äänirooleissa == === Suomenkielinen versio === Kääntäjä: Aki Heinlahti Dubbausstudio: SDI Media A/S Finnish Branch Tunnuslaulu: Ilari Hämäläinen Luokka:Australialaiset animaatiosarjat
Moldovan presidentinvaalit 2024

Moldovan vuoden 2024 presidentinvaalien ensimmäinen kierros pidettiin 20. lokakuuta. Samaan aikaan maassa järjestettiin kansanäänestys Euroopan unioniin liittymisestä. Istuva presidentti Maia Sandu voitti ensimmäisen kierroksen, mutta ei saanut yli puolia äänistä. Toinen kierros käytiin 3. marraskuuta Sandun ja Alexandr Stoianoglon välillä. Vaalit voitti niiden toisella kierroksella Maia Sandu. == Tausta == Toukokuussa presidentti Sandu kertoi, että Moldovan tiedusteluviranomaiset olivat onnistuneet estämään Venäjän masinoiman vallankaappausyrityksen Moldovassa, jonka tarkoituksena oli korvata Sandun EU-myönteinen hallitus ja vaihtaa se Putinille myötämielisempään. Moldovan parlamentti hyväksyi presidentinvaalien ja kansanäänestyksen päivämäärän 16. toukokuuta. == Äänioikeus ja ehdokasasettelu == Äänioikeus vaaleissa on sellaisilla Moldovan kansalaisilla, jotka ovat vaalipäivään mennessä vähintään 18-vuotiaita eikä näitä ole oikeuden päätöksellä todettu vajaavaltaisiksi. Moldovan perustuslain mukaan ehdokkaan tulee olla vähintään 40-vuotias Moldovan kansalainen, joka on asunut maassa vähintään 10 vuotta ennen vaaleja ja osaa romanian kieltä. Vaalituloksen katsotaan olevan pätevä ainoastaan, jos yli 33 % äänioikeutetuista käy äänestämässä. Tullakseen valituksi ehdokkaan tulee saada absoluuttinen enemmistö äänistä. Mikäli näin ei käy ensimmäisellä kierroksella, kahden parhaiten menestyneen välillä järjestetään toinen kierros, jonka voittaa eniten ääniä saanut ehdokas. Mukaan on ilmoittaui 11 ehdokasta: Kuva Ehdokas Puolue Lähde Maia Sandu sitoutumaton Renato Usatîi Meidän puolueemme Tudor Ulianovschi sitoutumaton Alexandr Stoianoglo PSRM Vasile Tarlev Moldovan tulevaisuus Irina Vlah sitoutumaton Ion Chicu PDCM Andrei Năstase sitoutumaton Octavian Țîcu ÎMPREUNĂ -vaaliliitto Natalia Morari sitoutumaton Victoria Furtună sitoutumaton == Tulokset ja reaktioita == Ehdokas I kierros II kierros Äänet Osuus (%) Äänet Osuus (%) Maia Sandu 656 354 42,45 930 238 55,35 Alexandr Stoianoglo 401 726 25,98 750 370 44,65 Renato Usatîi 213 168 13,79 karsiutuivat Irina Vlah 83 226 5,38 Victoria Furtună 68 779 4,45 Vasile Tarlev 49 317 3,19 Ion Chicu 31 785 2,06 Octavian Țîcu 14 315 0,93 Andrei Năstase 9 952 0,64 Natalia Morari 9 448 0,61 Tudor Ulianovschi 8 008 0,52 Ääniä yhteensä 1 546 078 1 680 608 Rekisteröityneitä äänestäjiä 2 714 239 Lähde: Äänestysaktiivisuus ensimmäisellä kierroksella oli 51,5 %. Toisella kierroksella äänestysaktiivisuus oli 54,34 %. Stoianoglun puoluetoveri, ja entinen presidentti, Igor Dodon ilmoitti maanantaina, ettei hänen puolueensa tunnusta vaalitulosta. Dodonin mukaan Stoianoglu on "kansan presidentti" ja sitä kautta vaalien todellinen voittaja. Vaaleja voittanutta Sandua Dodon kutsui puolestaan "diasporan presidentiksi". Myös Kremlin tiedottaja Dmitri Peskov sanoi, etteivät vaalit olleet demokraattiset taikka reilut, ja että Venäjä kyseenalaistaa Sandun legitimiteetin Moldovan presidenttinä. == Lähteet == Luokka:Vuoden 2024 vaalit Presidentinvaalit 2024
Ukrainan 4. panssariprikaati

4\. erillinen panssariprikaati, nimetty hetmani Ivan Vyhoskyin mukaan, () on Ukrainan maavoimien panssarijoukkojen prikaati. Harkovan alueen vastahyökkäyksessä T-72 ja T-64 -kalustolla varustautunut prikaati aiheutti raskaita tappioita Venäjän 4. kaartin panssaridivisioonalle. == Lähteet == Luokka:Panssarijoukot 04\. panssariprikaati
Of Curses and Grief

Of Curses and Grief on suomalaisen melodista death metalia soittavan yhtyeen, Torchian debyyttialbumi. Levy julkaistiin Concorde Music Groupin toimesta maailmanlaajuisesti 27. lokakuuta 2017. == Kappaleet == == Kokoonpano == * Pirkka Birkstedt - basso * Ville Virtanen - rummut * Henri Heikkinen - kitara * Ville Riitamaa - soolokitara, taustalaulu * Eetu Hentunen - laulu === Tuotanto === * Hiili Hiilesmaa - Tuotanto ja miksaus * Jaakko Viitalähde - Masterointi * Santiago Caruso - Kansitaide == Arvostelut == * Kaaoszine: * Metal Temple: * Metal Gods TV: == Lähteet == == Aiheesta muualla == * * * Albumi Of Curses and Grief Bandcamp -sivustolla Luokka:Vuoden 2017 esikoisalbumit Luokka:Torchian albumit
Copilot

Copilot voi viitata seuraaviin asioihin: *GitHub Copilot, GitHubin tekoälyyn perustuva ohjelmointityökalu *Microsoft Copilot, Microsoftin kehittämä keskustelubotti *Visual Studio Coden Copilot-laajennos.
Afrikan esihistoria

Afrikan esihistoria kuvaa Afrikassa esihistorian aikana tapahtuneita ilmiötä. Afrikka on ihmiskunnan alkukoti, ja arkeologiset löydöt vahvistavat, että se on ollut nykyihmisten ja heidän edeltäjiensä asuttama ainakin neljä miljoonaa vuotta. == Kivikausi == Noin 16 000-12 000 vuotta sitten Marokon luoteisosasta Tunisian koillisosaan ulottuvalla alueella elivät iberomaurusiaanit eli oranilaiset. Tuona aikana alueen ilmasto oli aiempaa kosteampaa. Iberomaurusiaanit valmistivat kivestä hamarallisia keihään- ja nuolenkärkiä sekä jauhinkiviä, joita on saatettu käyttää siementen murskaamiseen. He tekivät työkaluja myös luusta, jotka olivat taitavasti muotoiltuja. Luusta tehtyjä työkaluja saatettiin käyttää keihään- ja nuolenkärkinä, lävistiminä, veitsinä tai nahan kiillotusvälineinä. Noin 10 000 vuotta sitten pohjoisessa Afrikassa oli useita pienialaisia kulttuureja ja ihmisryhmiä, kuten capsiaanit, jotka tulivat luultavasti idästä. Heidän valmistamansa kiviesineet olivat suurempia kuin aikaisempien ihmisryhmien. Capsiaanit valmistivat kaapimia ja hamarallisia säleitä ja joskus myös mikroliittejä, eli pieniä geometrisesti muotoiltuja esineitä. Capsiaanit alkoivat valmistaa noin 7000 vuotta sitten hiottuja kiviesineitä ja saviastioita. Monet osat nykyistä Saharaa olivat 12 000-6500 vuotta sitten paljon nykyistä kosteampia, jolloin alueella syntyi Afrikan varhaisin maanviljelykulttuuri. Noin 9000 vuotta sitten Saharan eteläosassa eli ihmisryhmiä, joiden asiunpaikoilta on löytynyt talsokirveitä, jauhinkiviä ja mikroliittejä. Samoihin aikoihin itäisessä Afrikassa valmistettiin saviesineitä, joiden tyyli oli Khartumin tyylisuunta. Saman tyyppisiä saviesineitä on löytynyt myös Kenian Turkanajärven itäpuolelta, Lowasaresta, mistä on löydetty myös väkäsellisiä harppuunankärkiä. Kenian eteläosasta on löydetty myös Nderitkeramiikkaa. Karjan paimentaminen yleistyi itäisessä Saharan eteläpuoleisessa Afrikassa 6000 vuotta sitten. Läntisestä Saharan eteläpuoleisessa Afrikasta varhaisimmat merkit karjataloudesta on löydetty 4500 vuoden takaa ja maanviljelystä varhaismmat merkit ovat 3200 vuoden takaa. == Rautakausi == Afrikassa siirryttiin monilla alueilla suoraan kivikaudesta rautakauteen. Raudan valmistustaito saattoi levitä Saharan pohjoispuolelta aavikkokaravaanien välityksellä Saharan eteläpuolelle. Foinikialaiset, joiden tärkein kauppatukikohta oli Karthago, kulkivat rautakaudella karavaanireittejä pitkin Nigerjoelle ja sieltä läntisen Afrikan sademetsiin saakka. Nigeriassa syntyi Nok-kulttuuri 500 eaa. Niilin laaksossa Sudanin alueella oli rautakaudella Meroën valtakunta, joka sai vaikutteita Egyptistä. == Lähteet == Luokka:Afrikan historia Luokka:Esihistoria
Moldovan väitetty vallankaappausyritys 2023

Väitteet vallankaappausyrityksestä Moldovassa tulivat julki helmikuussa 2023. Moldovan lisäksi myös Ukraina syytti Venäjää vallankaappauksen yrittämisestä, jonka tarkoitus oli kaataa Moldovan EU-myönteinen hallitus. == Tausta == Venäjä syytti Ukrainaa, ilman minkäänlaisia todisteita, sabotaasiyrityksestä, jossa ukrainalaisten oli tarkoitus pukeutua venäläissotilaiksi ja luoda Ukrainalle tekosyy hyökätä Transnistriaan. Alueella on venäläisiä sotilaita, jotka ovat olleet Transnistriassa vuodesta 1991 lähtien väitetysti rauhanturvaajina. Siitä lähtien, kun Venäjä hyökkäsi Ukrainaan vuonna 2022, Moldovan on uskottu olevan Putinin seuraava kohde, koska maa ei kuulu EU:hun tai Natoon. Yhdeksi Venäjän pyrkimyksistä on arveltu olevan Ukrainan maa- alueiden miehitys ja maantieyhteden luominen Transnistriaan. == Syytökset == Ukrainan presidentti Volodymyr Zelenskyi kertoi 9. helmikuuta puhuessaan Euroopan parlamentissa, että maan tiedusteluviranomaiset olivat saaneet selville Venäjän suunnitelman suorittaa vallankaappaus Moldovassa ja korvata maan hallitus. Moldovan hallitus yhtyi Ukrainan kantaan seuraavana päivänä. Samana päivänä pääministeri Natalia Gavrilița ilmoitti eroavansa ja Moldovan hallitus kaatui tämän myötä. Gavrilițan tilalle virkaa tekeväksi pääministeriksi nimitettiin entinen sisäministeri Dorin Recean. Receanin hallitus aloitti toimintansa 16. helmikuuta. Moldovan presidentti Maia Sandun mukaan Venäjän tavoitteet olivat seuraavat: * siviileiksi naamioituneet sotilaat hyökkäävät valtion hallintorakennuksiin ja ottavat panttivankeja * vallankaappaus, jossa nykyinen hallitus vaihdetaan nukkehallitukseen * liiton muodostaminen paikallisten rikollisjengien ja kahden maanpaossa olevan oligarkin kanssa Lokakuussa 2023 Sandu kertoi, että palkka-armeija Wagnerin johtajalla Jevgeni Prigožinilla oli osuus vallankkaapausyrityksessä. == Toimenpiteitä ja reaktioita == Moldova alkoi rajoittamaan maahan saapuvien Serbian, Valko-Venäjän ja Montenegron kansalaisten maahantuloa. Tämä näkyi siinä, että Moldova esti noin tuhannen serbialaisen ja montenegrolaisen urheilufanin pääsyn maahan. Serbia ja Montenegro pyysivät Moldovalta perusteluita tähän. Lokakuussa 2023 Sandu sanoi Moldovan päivitetyn turvallisuusstrategian julkaisemistilaisuudessa, että Venäjä on uhka Moldovan itsenäisyydelle. == Lähteet == Luokka:Vuoden 2023 politiikka Luokka:Vallankaappausyritykset Luokka:Moldovan historia Luokka:Moldovan politiikka
Tributyylifosfiini

Tributyylifosfiini (C12H27P) on fosfiineihin kuuluva orgaaninen yhdiste. Yhdistettä voidaan käyttää katalyyttinä ja reagenssina orgaanisen kemian synteeseissä ja proteiinianalytiikassa. ==Ominaisuudet, valmistus ja käyttö== Huoneenlämpötilassa tributyylifosfiini on nestettä, jolla on valkosipulinkaltainen haju. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin. Se hapettuu suhteellisen helposti tributyylifosfiinioksidiksi ja butyylidibutyylifosfinaatiksi. Tributyylifosfiini voi syttyä palamaan reagoidessaan hapen kanssa. Aine reagoi alkyylihalidien ja muiden elektrofiilien kanssa.William A. Rickelton: "Phosphine and Its Derivatives", teoksessa Kirk-Othmer Encyclopedia of Chemical Technology, John Wiley & Sons, New York, 2000. Tributyylifosfiinia valmistetaan 1-buteenin ja fosfiinin reaktiolla noin 90 °C:n lämpötilassa. Tributyylifosfiinia käytetään katalyyttinä muun muassa Mitsunobu-reaktioissa, Michael-additioissa tai valmistettaessa tioeettereitä tai tioestereitä. Siitä voidaan valmistaa biosidejä ja faasinsiirtokatalyyttejä. Yhdiste pelkistää disulfidisidoksia, minkä vuoksi sitä käytetään proteiinianalytiikassa. == Lähteet == Luokka:Orgaaniset yhdisteet Luokka:Fosforiyhdisteet
The Coven

The Coven on suomalaisen melodista death metalia soittavan yhtyeen, Torchian toinen albumi. Se julkaistiin 27. maaliskuuta 2020 Rockshots Recordsin toimesta. == Kappaleet == == Kokoonpano == * Pirkka Birkstedt - basso * Ville Virtanen - rummut * Henri Heikkinen - kitara * Ville Riitamaa - soolokitara, taustalaulu * Eetu Hentunen - laulu === Tuotanto === * Hiili Hiilesmaa - Tuotanto ja miksaus * Jaakko Viitalähde - Masterointi * Santiago Caruso - Kansitaide == Arvostelut == * Kaaoszine: * Imperiumi: * Metalliluola: 6+/10 * Distorted Sound Magazine: * Metal Temple: == Lähteet == == Aiheesta muualla == * * * Albumi The Coven Bandcamp -sivustolla Luokka:Vuoden 2020 albumit Luokka:Torchian albumit
Arcane Magicae

Arcane Magicae on suomalaisen melodista death metalia soittavan yhtyeen, Torchian kolmas albumi. == Kappaleet == == Kokoonpano == * Ville Virtanen - Rummut * Henri Heikkinen - Komppikitara * Ville Riitamaa - Soolokitara, taustalaulu * Eetu Hentunen - Laulu * Eetu Tingander - Basso === Tuotanto === * Janne Saksa - Tuotanto ja miksaus * Ville Riitamaa - Tuotannon avustus * Jaakko Viitalähde - Masterointi * Santiago Caruso - Kansitaide == Arvostelut == * Kaaoszine: == Lähteet == == Aiheesta muualla == * * * Albumi Arcane Magicae Bandcamp -sivustolla Luokka:Vuoden 2024 albumit Luokka:Torchian albumit
Vladimir Plahotniuc

Vladimir Plahotniuc (s. 1. tammikuuta 1966) on moldovalainen oligarkki ja poliitikko. == Tausta ja yksityiselämä == Plahotniuc syntyi uudenvuodenpäivänä pienessä Pitușcan kylässä vuonna 1966, mutta perhe muutti kuitenkin Grozeștiin, jossa Plahotniuc vietti suurimman osan lapsuudestaan. Vuonna 2001 Plahotniuc aloitti romanialaisen Petrom-öljy-yhtiön palveluksessa ja siirtyi sittemmin myös pankkisektorille, jossa hän toimi osittain samaan aikaan. Plahotniuc on naimisissa Oxana Plahotniucin (o.s. Childescu) kanssa. Parilla on kaksi lasta. Koko perhe määrättiin vuonna 2020 maahantulokieltoon Yhdysvalloissa korruptiosyytteiden takia. === Kansalaisuudet ja identiteetit === Moldovan kansalaisuuden lisäksi Plahotniucilla on myös kolmen muun maan kansalaisuudet. Turkin kansalaisuuden hän sai ilmeisesti loppuvuodesta 2020 maahan tehtyjen investointien perusteella. Venäjän viranomaiset myönsivät vuonna 2019, että Plahotniucilla on Venäjän kansalaisuus. Vuonna 2011 romanialainen Adevărul-lehti kertoi, että Plahotniucille oli myönnetty Romanian kansalaisuus, joskin nimellä Vlad Ulinci ja aiemmin nimellä Vladimir Ulinici, mitä hän perusteli sillä, että halusi suojella lapsiaan syrjinnältä näiden opiskellessa Romaniassa. Joulukuussa 2019 selvisi, että Plahotniucilla on moldovalainen henkilötunnus nimellä Vladislav Novak, jonka hän väitetysti sai Moldovan tiedusteluviranomaisilta. == Poliittinen ura == Ensimmäisen kerran Plahotniuc valittiin Moldovan parlamenttiin vuoden 2010 vaaleissa. Vuonna 2016 Plahotniuc oli nousemassa Moldovan pääministeriksi, mutta nimitysehdotuksen tultua julki tuhannet ihmiset kerääntyivät osoittamaan mieltään parlamentin edustalle, ja mukaan liittyi myös muutama aiemmin nimitystä tukenut parlamentin edustaja. Plahotniuc ilmoitti jättävänsä parlamentin 30. heinäkuuta 2019. == Kohuja ja maastapako == Plahotniucin nimi esiintyi vuoden 2014 pankkiskandaalista vastuussa olevien henkilöiden listassa. Muita tapaukseen liitettyjä henkilöitä olivat mm. entinen pääministeri Vlad Filat. Pankkiskandaalissa oli kyse siitä, että reilu miljardin dollarin arvosta varoja katosi Moldovan suurimmilta pankeilta. Summa vastasi 1/8 Moldovan BKT:sta. Plahotniuc haki poliittista turvapaikkaa Yhdysvalloista, mutta sai lopulta kielteisen päätöksen. Hän oleskeli hetkellisesti maassa, mutta onnistui pakenemaan sieltä Turkkiin. == Kunnianosoituksia == * Tasavallan ritarikunta (Moldova, 2014) * Työn loiston ritarikunta (Moldova, 2007) Helmikuussa 2021 Moldovan presidentti Maia Sandu poisti Tasavallan ritarikunnan Plahotniucilta. Perusteena olivat se, että Plahotniucin demokraattisen puolueen paikallisosasto oli tehnyt aloitteen asian puolesta ja Sandu katsoi ritarikunnan nimityksen olleen ritarikunnan sääntöjen vastainen. == Lähteet == Luokka:Moldovalaiset poliitikot Luokka:Oligarkit Luokka:Vuonna 1966 syntyneet Luokka:Elävät henkilöt
XM7

XM7 on SIG Sauerin kehittämä Yhdysvaltain asevoimien versio SIG MCX Spear rynnäkkökivääristä. Se voitti Yhdysvaltain asevoimien kiväärikilpailutuksen vuonna 2022. 6.8×51mm -kaliiperin patruunoita käyttävän aseen on määrä korvata M16/M4 asevoimien palveluskiväärinä. Se on tarkoitus ottaa virallisesti käyttöön vuonna 2024. == Lähteet == == Aiheesta muualla == Luokka:Rynnäkkökiväärit
Zavodske

Zavodske (), vuoteen 1961 asti Stalinka (), vuosina 1961-2016 Tšervonozavodske () on kaupunki Ukrainan Pultavan alueen Myrhorodin piirissä. Kaupunki sijaitsee Dneprin vesistön Sulajoen vasemmalla rannalla, maanteitse 162 kilometriä aluekeskus Pultavasta luoteeseen. Paikkakunnan rautatieasema Sula (ст. Сула) sijaitsee Bah’matšista kaakkoon Romodanin risteysasemalle johtavan ratayhteyden varrella. Tammikuun keskilämpötila on −6,8 ja heinäkuun +20,0 celsiusastetta. Keskimääräinen vuosisademäärä on 500 millimetriä. Ukrainan tilastokeskus arvioi Zavodsken väkiluvuksi 7 712 (2022). Väestönlaskennan 2001 aikaan asukkaita oli Zavodskessa (Tšervonozavodske) 9 026, joista etnisesti ukrainalaisia oli 96,01 prosenttia ja etnisesti venäläisiä 3,37 %. Vuoden 1989 väestönlaskennassa kirjattiin 10 076 asukasta. Paikkakunnan asutus on perustettu 1928, kaupungin aseman se sai vuonna 1977. Ukrainan valtiossa Zavodske on kesän 2020 aluehallintouudistuksen jälkeen kuulunut Myrhorodin piiriin. Aiemmin se oli osa Loh’vytsjan piiriä. == Lähteet == ==Aiheesta muualla== Luokka:Pultavan alueen kaupungit Luokka:Myrhorodin piiri